Rustjeva hiša kruha

PubQuiz z Juretom Gantarjem
2025-08-31 19:30 - 21:30 UTC
Vabljeni na Pub Quiz v Rustjevo hišo kruha.
Pub Quiz je sproščen dogodek, ki tradicionalno izvira iz angleških pubov. Ekipe tekmovalcev odgovarjajo na vprašanja iz različnih kategorij in preverjajo svoje splošno znanje. Za posebno doživetje poskrbi prav mešanica znanja, sreče in skupinskega dela.
Kviz je sestavljen iz 10 kategorij po 5 vprašanj, traja pa do približno dve uri. Prvič bo več poudarka na Vipavski dolini.
Vprašanja bo postavljal Jure, kviz mojster, ki že nekaj let prireja kvize v ljubljanskih lokalih, tokrat s prvim kvizom v domači metropoli.
Svojo ekipo lahko prijaviš na prostordozivetij@rustjevahisa.si ali osebno v Rustjevi hiši kruha. V ekipi ste lahko največ štirje. Pripeljite seveda tudi navijače!
Zmagovalna ekipa bo simbolično nagrajena.

Otroške urice
2025-08-31 09:00 - 11:00, 2025-08-24 09:00 - 11:00, 2025-08-17 09:00 - 11:00, 2025-08-10 09:00 - 11:00, 2025-08-03 09:00 - 11:00, 2025-07-27 09:00 - 11:00, 2025-07-20 09:00 - 11:00, 2025-07-13 09:00 - 11:00
Vsako nedeljo od 9. do 11. ure vabimo starše in njihove otroke na otroške delavnice v Rustjevo hišo kruha. Otroci skupaj z animatorko ustvarjajo različne izdelke, starši pa lahko medtem v miru popijejo kavico in se posladkajo s sladko žemljo.

Slavko Ivančič - Rustjeva hiša X Castra Acoustic
2025-08-30 20:00 - 21:30
Rustjeva hiša X Castra Acoustic predstavljata: Večer z legendarnim Slavkom Ivančičem
Vabljeni, da 30. avgusta ob 20.00 pred Rustjevo hišo kruha doživite nepozaben glasbeni večer z enim najbolj prepoznavnih glasov slovenske glasbene scene – Slavkom Ivančičem.
V svoji dolgoletni karieri je prepeval v skupinah Bazar in Faraoni, od leta 2000 pa ustvarja kot uspešen solo izvajalec. Lani je praznoval 70 let življenja in 50 let kariere, kar je obeležil z razprodanima koncertoma v Cankarjevem domu in Avditoriju Portorož ter z novim albumom največjih uspešnic.
Pred Rustjevo hišo bodo zazvenele številne skladbe zimzelene skladbe, kot so Dober dan, Tina, Poišči me, Portorož 1905, Kar je res, je res, Ne bom pozabil na stare čase, Mi ljudje smo kot morje, Črta, Ko mene več ne bo in še mnoge druge, ki so se za vedno zapisale v srca poslušalcev.
✨ Pridružite se nam pod večernim nebom Ajdovščine in uživajte v melodijah, ki nas povezujejo že desetletja.

Matija Bolčina & Mara Rogelja (ob dogodku Kruh in vino)
2025-08-30 18:00 - 23:30
Kantavtorski dvojec Matija Bolčina & Mara Rogelja v živi, akustični izvedbi prepleta avtorske skladbe in izbrane priredbe. Skozi intimen dialog glasu in kitare ustvarjata zvočno izkušnjo, ki izhaja iz iskrene ljubezni do glasbe.
Nastopala bosta od 18h do 20h ter od 21.30 do 23.30.

Delavnica peke kruha za otroke z društvom Trillek
2025-08-30 16:00 - 18:00
Gospodinje iz Društva Trillek bodo za otroke pripravile prav posebno delavnico peke kruha.
Najmlajši bodo kruh zamesili in spekli čisto sami – od prvega gnetenja do dišečega hlebca iz pečice.
Gre za dragocen prenos znanja iz starejših na mlajše, spečeni kruh pa boste lahko poskusili tudi na stojnicah dogodka Kruh in vino.
Obvezne so predprijave na prostordozivetij@rustjevahisa.si ali osebno v Rustjevi hiši kruha.

O društvu Trillek:
Društvo Trillek, ki povezuje domačine s Cola, je bilo ustanovljeno leta 1991 in pod svojo streho združuje različne dogodke in vsebine: od glasbene in s humorjem začinjene odrske predstave do lokalnega glasila Colski časnik. Njihova osrednja turistična prireditev je Colska nedelja, večdnevni dogodek z raznovrstno ponudbo, prirejajo koncerte s skupnim imenom Colski glasbeni oder, organizirajo pa tudi gorski tek na Javornik, poimenovan Bubin tek. Veliko pozornosti namenjajo tudi starim običajem, z obujanjem spominov na podoknice in prikazom košnje po starem.

Voden ogled po Rustjevi pekarni z Jožetom Krečičem
2025-08-30 13:00 - 13:30, 2025-08-29 14:30 - 15:00
Doživite čar preteklosti v vodenem ogledu Rustjeve pekarne z Jožetom Krečičem.
Spoznali boste, kako je pekarna nekoč izgledala, kje je stala posamezna oprema in kako je potekalo delo. Odkrijte skrivnosti stare parne peči – kako deluje, zakaj daje kruhu poseben okus in še mnogo zanimivih zgodb iz preteklosti.
Jožef Krečič je strasten raziskovalec zgodovine mlinarstva, pekarstva in testeninarstva v Vipavski dolini. S predavanji in pogovornimi večeri deli svoja raziskovanja o zgodovini, tradicionalnih tehnologijah in dediščini.

Aperol night & DJ Chumma
2025-08-29 18:00 - 22:00
Pridružite se nam v Rustjevi hiši kruha na vročem poletnem večeru, polnem okusov in ritmov!
Ob nakupu 3 Aperolov vas čaka še 1 gratis, za sladko razvajanje pa bomo postregli hrustljave churrose s pomarančo in čokolado.
Za popolno latino vzdušje bo od 19. ure dalje poskrbel DJ Chumma z vročimi ritmi.
Ne zamudite – poletje je za uživanje!

AFTER WORK -20 %
2025-08-28 15:00 - 17:00, 2025-08-21 15:00 - 17:00
-20 % na pivo in vino, ob pijači postrežemo prigrizek.
Ob četrtkih vas med tretjo in peto popoldne za prijetno sprostitev po službi razvajamo z dobrim pivom ali izbranimi vini, da pa bo druženje po službi še boljše, vam ob pijači postrežemo tudi prigrizek.

Adam Šerc peče burgerje
2025-08-28 11:00 - 20:00
Vabimo vas na dan smash burgerjev v Rustjevi hiši kruha, kjer nas bo od 11. ure dalje razvajal Masterchef tekmovalec Adam Šerc. Pripravil nam bo vrhunske smash burgerje, ki so v zadnjih letih obnoreli ljubitelje burgerjev! Burgerje bo – nepričakovano – spajal z vini, saj pravi, da k burgerjem ne sodi le pivo, temveč da lahko nove dimenzije spajanj doživimo prav z vinom!
Adam Šerc, tekmovalec Masterchefa, zase pravi, da je pravi gurman, zanesenjak in svetovljan. Idej za kombiniranje okusov mu nikoli ne zmanjka.

Prestavljeno na 24. 9. - Pogovorni večer - Rustja in Pilon: konkurenta ali zaveznika?
2025-08-26 20:00 - 21:00
Zaradi bolezni je dogodek prestavljen na 24. 9. ob 20h.
Vabljeni na pogovorni večer, kjer bomo skupaj z Jožetom Krečičem odstirali tančice preteklosti Rustjeve in tudi sosednje Pilonove pekarne. Obe pekarni sta vrsto let uspešno delali druga ob drugi – kljub takrat težkim časom. Kako jima je to uspelo?
Da si lahko odgovorimo na to vprašanje, bomo skozi pogovorni večer odkrili tudi, kdo je bil Casagrande in kako je Pilon pravzaprav prišel do svoje pekarne? Kdo je bil Rustja in od kod je prišel? Koliko in kaj pravzaprav vemo o njem? Sta bila Rustja in Pilon sploh konkurenta ali pa morda zaveznika?

Dnevi Kruha in vina
2025-08-26 - 2025-09-07
Dnevi kruha in vina v Rustjevi hiši kruha
Rustjeva hiša kruha praznuje prvo obletnico otvoritve – in to v velikem slogu!
Od 26. avgusta do 7. septembra vas vabimo na Dneve kruha in vina, ki bodo postregli s posebno ponudbo, pestro kulinarično izbiro in vrsto zanimivih dogodkov.
V tem času vas čakajo:
Festivalski dan KRUH IN VINO – 30. avgusta bo v središču Ajdovščine potekal edinstven kulinarični dogodek, ki združuje hrustljav sveže pečen kruh, vrhunska vina, izbrane sire, mesnine in druge slane in sladke dobrote. Poskrbljeno bo za glasbo in posebno ponudbo na stojnicah, pa tudi za otroke z delavnico peke kruha.
Vrhunski glasbeni večeri – med prazničnimi dnevi bodo Rustjevo hišo kruha napolnili različni glasbeni žanri in vrhunski izvajalci: od Slavka Ivančiča do Rudija Bučarja, od DJ Chumma preko pevcev iz šole Tjaše Fajdiga do Matije Bolčina in Mare Rogelja!
Posebna ponudba – paštakreme in sladke žemlje po ugodnih cenah ter novi kruhi posebnih okusov (s sušenimi paradižniki, olivami, semolo …).
Tematski večeri in delavnice – med drugim pogovorni večer z Jožefom Krečičem, vodeni ogledi Rustjeve pekarne, kulinarični dnevi z burgerji, picami in aperolom ter latino ritmi.
Celoten program obljublja okusne grižljaje, odlično vino, dobro glasbo in prijetno druženje – toplo vabljeni, da si ogledate vse dogodke! Vstop je prost.
26. 8. ob 20h: Pogovorni večer – Rustja in Pilon: konkurenta ali zaveznika? > Zaradi bolezni je dogodek prestavljen na 24. 9. ob 20h.
28. 8. ob 11h: Adam Šerc peče burgerje
29. 8. ob 14:30: Vodeni ogled Rustjeve pekarne
29. 8. ob 18h: Aperol night & DJ Chumma
30. 8. ob 13h: Voden ogled Rustjeve pekarne
30. 8. ob 16h: Delavnica peke kruha za otroke z društvom Trillek
30. 8. ob 18h: Festivalski dogodek Kruh in vino
30. 8. ob 18h: Glasbena spremljava dogodka Kruh in vino: Matija Bolčina in Mara Rogelja
30. 8. ob 20h: Slavko Ivančič
31. 8. ob 19:30h: PubQuiz z Juretom Gantarjem
2. 9. ob 11h: Porka Eva peče pice
2. 9. ob 19h: Premiera vokalnih večerov s pevci iz šole petja Tjaše Fajdiga
5. 9. ob 18h: Aperol night & DJ Chumma
6. 9. ob 20h: Rudi Bučar

Glasbeni večer: Špela Velikanje
2025-08-22 21:00 - 23:00
Špela Velikanje je pevka in tekstopiska iz Idrije. Že od nekdaj se zanima za glasbo, z nastopom na Emi freš leta 2022 pa se je s petjem začela ukvarjati resneje. Od takrat naprej ustvarjam avtorske pesmi in se pojavlja na različnih nastopih tako samostojno kot gostja drugim izvajalcem.
GLASBENI VRHUNCI
2022 – Nastop v finalu Eme freš
2023 – Prvi avtorski singl City of flowers
Nastop s skupino Odprava zelenega zmaja v Ajdovščini (Bar Hiša mladih)
2024 – Drugi avtorski singl Na konec sveta

Kruh in vino - in vse, kar paše zraven
2025-08-30 18:00
V središču Ajdovščine vas čaka edinstven dogodek, ki združuje hrustljav sveže pečen kruh z vrhunsko vinsko kapljico ter izbranimi siri in mesninami.
Na kulinaričnih stojnicah boste lahko okušali:
🍇 vina Ferjančič, Štokelj, Rouna, Lisjak
🥩 mesnine Mesnine ILC
🧀 sire Golden Ring
🥨 kruh in slane prigrizke Rustjeve hiše kruha
Našlo se bo tudi kaj sladkega!
Dogodek bo spremljala glasba Matije Bolčine & Mare Rogelja, ki bo poskrbela za sproščeno vzdušje. V večernih urah pa nas čaka koncert Slavka Ivančiča!

AFTER WORK -20 %
2025-08-14 15:00 - 17:00
-20 % na pivo in vino, ob pijači postrežemo prigrizek.
Ob četrtkih vas med tretjo in peto popoldne za prijetno sprostitev po službi razvajamo z dobrim pivom ali izbranimi vini, da pa bodruženje po službi še boljše, vam ob pijači postrežemo tudi prigrizek.

SPREMEMBA DATUMA: Akustični glasbeni večer: Tina Bolko in Matija Marc
2025-08-08 21:00 - 23:00
Duo Tina Bolko (vokal) in Matija Marc (kitara) je svež glasbeni tandem, ki deluje od preteklega leta. Njuno ustvarjanje temelji na edinstvenih priredbah priljubljenih slovenskih popevk ter znanih pop in jazz skladb, ki jih obarvata z osebnim izrazom in čutno interpretacijo. Združujeta prefinjen vokal z virtuozno igro, kar poslušalcem ponuja intimen, a hkrati bogat glasbeni doživljaj.
Dogodek se prestavi iz sobote, 9. avgusta, na petek, 8. avgust.

AFTER WORK -20%
2025-08-07 15:00 - 17:00

POLETNI SPEKTAKEL: Niko Bajc z ekipo in Lea Bajc na svili
2025-08-03 19:00 - 22:00
Na glasbeno plesnem dogodku boste lahko prisluhnili Lizi Skrt na vokalu, Franku Bajcu na tolkalih, Oskarju Ličnu na violini in basu, Otu Benku na basu in saksofonu ter Samu Turku na kitari in ogrlicah. Poleg kantavtorske glasbe bodo zaigrali tudi nekaj znanih priredb in ob tem boste lahko uživali nad plesnimi elementi Lee Bajc.

AFTER WORK – 20 %
2025-07-31 15:00 - 17:00, 2025-07-17 15:00 - 17:00, 2025-07-10 15:00 - 17:00

AFTER WORK – 20 %
2025-07-24 15:00 - 17:00
-20 % na pivo in vino, ob pijači postrežemo prigrizek.
Ob četrtkih vas med tretjo in peto popoldne za prijetnos prostitev po službi razvajamo z dobrim pivom ali izbranimi vini, da pa bo druženje po službi še boljše, vam ob pijači postrežemo tudi prigrizek.
